
Képviselő-testület
2021. december 16-i ülésére

Tisztelt Képviselő-testület!

Tárgy: 

A Zuglói Közbiztonsági non-profit Kft. könyvvizsgálójának megválasztása és a társaság alapító okiratának módosítása

I. Előzmények
A Képviselő-testület 2018. június 1-jétől 2021. május 31-ig terjedő határozott időtartamra a Quercus Tax Könyvvizsgáló és Adótanácsadó Kft-t bízta meg a Zuglói Közbiztonsági non-profit Kft. (a továbbiakban: Társaság) könyvvizsgálói feladatainak ellátásával. A könyvvizsgálat elvégzéséért személyében felelős természetes személy dr. Kálmán Zoltán volt.

A Ptk. 3:129. § alapján a Képviselő-testület által választott állandó könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a gazdasági társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.

Az állandó könyvvizsgáló a könyvvizsgálói nyilvántartásban szereplő egyéni könyvvizsgáló vagy könyvvizsgáló cég lehet. Ha könyvvizsgáló cég látja el a könyvvizsgálói feladatokat, ki kell jelölnie azt a személyt, aki a könyvvizsgálatot személyében végzi.

II. Vélemények
A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének. 

A könyvvizsgálót a társaság legfőbb szerve választja (Ptk. 3: 130. § (1) bekezdés).

A könyvvizsgáló megválasztása során figyelemmel kell lenni arra, hogy nem lehet állandó könyvvizsgáló a gazdasági társaság tagja, vezető tisztségviselője, felügyelőbizottsági tagja és e személyek hozzátartozója. Nem lehet állandó könyvvizsgáló a társaság munkavállalója e jogviszonya fennállása idején, és annak megszűnése után három évig.

A könyvvizsgálóval a megbízási szerződést – a legfőbb szerv által meghatározott feltételekkel és díjazás mellett – a Társaság 2021. december ..…. napi kezdő hatállyal köti meg a 2021-2023. évek könyvvizsgálói feladatainak ellátására. Ha a szerződés megkötésére e határidőn belül nem kerül sor, a legfőbb szerv köteles új könyvvizsgálót választani.

Az állandó könyvvizsgálót határozott időre, legfeljebb öt évre lehet megválasztani. Az állandó könyvvizsgáló megbízásának időtartama nem lehet rövidebb, mint a legfőbb szerv által történt megválasztásától a következő beszámolót elfogadó ülésig terjedő időszak (Ptk. 3: 130. § (2) bekezdés).

A könyvvizsgáló jelenlegi díjazása 1 320 000 Ft + ÁFA /év. 

A Társaság a könyvvizsgáló kiválasztása céljából 3 árajánlatot kért be, a beérkezett ajánlatok a következők:

1. QuercusTax Könyvvizsgáló és Adótanácsadó Kft.              1.850.000.- Ft + Áfa/év
2. Kissné Kovács Ilona                                                             2.000.000.- Ft + Áfa/év
3. Tarró és Társa Könyvelő és Könyvvizsgáló Bt.                   2.100.000.- Ft + Áfa/év

A felügyelőbizottság határozatát és az ügyvezető javaslatát – a benyújtott ajánlatok értékelése tekintetében – az előterjesztés 2. melléklete tartalmazza.

Kérem, hogy a tisztelt Képviselő-testület a fent ismertetett jogszabályi rendelkezések figyelembevételével válassza meg a Társaság új könyvvizsgálóját.

A Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Jogi és Ügyrendi Bizottság, valamint a Gazdasági Bizottság tárgyalja. 

IV. Döntési javaslat
									
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

[bookmark: _GoBack]A határozathozatal a Magyarország helyi önkormányzatairól szóló 2011. évi CLXXXIX. törvény 42. §-a és 50. §-a értelmében a határozati javaslat 1. pontja esetében minősített, míg a határozati javaslat 2. pontja esetében egyszerű szavazattöbbséget igényel.


Budapest, 2021. november 24.
							Hajdu Flórián 
						 	alpolgármester

Mellékletek: 
1. melléklet: határozati javaslat
2. melléklet: FEB jegyzőkönyv 
3. melléklet: megbízási szerződés tervezet
4. melléklet: változásokkal egységes szerkezetbe foglalt alapító okirat

Az előterjesztést készítette: Kovács-Csincsák László ügyvezető, dr. Veress Zoltán (Jogi Főosztály)


						1. melléklet az 123-…./2021. előterjesztéshez


Budapest Főváros XIV. Kerület Zugló Önkormányzata Képviselő-testülete
……../2021. (…….) önkormányzati határozata

[bookmark: _Hlk531696470]a Zuglói Közbiztonsági non-profit Kft. könyvvizsgálója megválasztásáról; a társaság alapító okiratának módosításáról 


1. Budapest Főváros XIV. Kerület Zugló Önkormányzata Képviselő-testülete, mint a Zuglói Közbiztonsági non-profit Kft. (székhelye: 1145 Budapest, Laky Adolf utca 36.) taggyűlése a társaság állandó könyvvizsgálójának ………………….-t megválasztja, és felkéri a társaság ügyvezetőjét, hogy az előterjesztés 3. mellékletét képező megbízási szerződést írja alá. 

Határidő: 2021. december 23.
Felelős: Kovács-Csincsák László ügyvezető 

2. Budapest Főváros XIV. Kerület Zugló Önkormányzat Képviselő-testülete, mint a Zuglói Közbiztonsági non-profit Kft. alapítója, a társaság alapító okiratát az alábbiak szerint módosítja:

Az alapító okirat 14. pontja az alábbiak szerint módosul:

„14.1. A társaság könyvvizsgálója 2021. ………. napjától 2024. május 31. napjáig:

Cégnév: …………..
Cégjegyzékszám: …………
Székhely: ……….

A könyvvizsgálat elvégzéséért 
személyében felelős természetes személy neve: ……..
Kamarai nyilvántartási száma: ……..
Anyja neve: ………
Lakcím: …………..”

Az alapító okirat 19.2. pontja az alábbiak szerint módosul:

„A jelen alapító okiratot a Budapest Főváros XIV. Kerület Zugló Önkormányzatának Képviselő-testülete 2021. december 16. napján megtartott ülésén egységes szerkezetben a(z) ……/2021. (…....) önkormányzati határozatával fogadta el.”

A Képviselő-testület felkéri a polgármestert a változásokkal egységes szerkezetbe foglalt alapító okirat aláírására és cégbírósági benyújtására.

Határidő: a változásbejegyzés cégbírósági benyújtására: a határozat elfogadását követő 30. nap
Felelős: polgármester (a Jogi Főosztály útján)

